lflage/wiki-talks huggingface dataset:
Vita:Gypsy Vanner

message: Nem vagyok jártas a lovakban, így megkérek egy szerkesztőtársat – esetlegesen a lovasműhely egyik tagját –, hogy fusson át a rövidke szócikken és szak-lektorálja, esetlegesen bővítse. Anyagot bőven talál a többi wikin is. Ercsaba74 vita 2013. december 24., 14:10 (CET)
thread_title: Lektorálás

message: Lásd itt: Wikipédia:Törlésre javasolt lapok/Gypsy Vanner – Regasterios vita 2013. december 25., 23:39 (CET)
thread_title:  Törlési megbeszélés eredménye: megmaradt (2013. december) 

message: Minek az angol név, ha a magyart is lehetne használni? Az már politikailag nem lenne korrekt? Balabenc vita 2024. január 13., 11:56 (CET)
thread_title:  Gypsy - cigány, roma.
Vita:I. Vilmos skót király

message: Az imént rossz helyre katintottam, ezért a szerkesztési összefoglalóba nem tudtam leírni, hogy forrás nélküli szerkesztéseket vontam vissza. Ami maradt, az szubcsonk. Piraeus vita 2013. december 25., 21:51 (CET)
thread_title:  Forrás nélküli szerkesztéseket vontam vissza
Vita:Rákóczi Mária Erzsébet

message: Ide tartozik, hogy A wikipédián van egy angol nyelvű levél, ami szerint a Rákóczi család nem halt ki, hanem igazolni tudják hogy Rákóczi Mária Erzsébet leszármazottai. Itt olvasható: Vita:Rákóczi család#Egy ma is élő Rákóczi hercegnő levele (interneten közölve) - --Rodrigó  ⇔ 2013. december 25., 22:20 (CET)
thread_title:  Rákóczi leszármazottak
Cikkjelöltvita:Skanderborg

message: Hidaspal vita 2013. december 26., 13:01 (CET)
thread_title:  Korrektúrázandó 

message: Nem javult fel, töröltük. --Malatinszky vita 2015. július 12., 02:16 (CEST)
thread_title:  Figyelmeztetés közelgő törlésre 1 hónap múlva
Cikkjelöltvita:Kars

message: Hidaspal vita 2013. december 26., 15:03 (CET)
thread_title:  Korrektúrázandó 

message: Mivel van már Kars (tartomány) nevű cikk, ezért a fővárosára, azaz erre a cikkre történő belső hivatkozásokat módosítom Kars (település)re, Kars pedig az egyért. lapra fog mutatni.
Sajnos a cikk feljavításában nem tudok segíteni. --Porrimaeszmecsere 2014. június 29., 14:51 (CEST)
thread_title:  Átnevezés
Vita:Városállam (politika)

message: A cikk elején adott definíciónak semmi köze nincs a forrásokban szereplő állításokhoz, a cikk nagy része pedig marginális "érdekességek" "ismertetése", a fogalom valódi tartalmáról és fontos történelmi megvalósulásairól alig mond valamit. --Peyerk vita 2013. december 26., 20:25 (CET)
replies: text: Amit kifogásolsz, egy anon írta bele. Amúgy meg te is kibővítheted bármikor. Szerintem azt emlegetni hibaként, hogy egy cikk csonk, meglehetősen érdekes dolog a Wikipédián. Xiaolong   Üzenő  2013. december 26., 20:34 (CET)
Valaki láthatatlan tintával csonkot emlegetett volna? :-O Peyerk vita 2013. december 26., 20:48 (CET)
thread_title:  Lektor 

message: a városállam nem :államszerkezet. Az államszerkezete nyilván unitárius. Hidaspal vita 2014. november 4., 05:06 (CET)
thread_title:  Államszerkezet? 

message: Hogyha Nyugat-Berlin, ami nem volt független állam, csak részleges államisággal rendelkezett, városállam (volt), akkor a szintén részleges államisággal rendelkező ,  és  is városállamoknak számítanak. Bizonyos értelemben sokkal több városállam lenne, mint három német tartomány (Bréma, Hamburg, Berlin), a de facto Seborga, stb. de ezeket már nem kell szerintem feltüntetni itt, viszont a három függő területet igen. --Stephanmattheisen vita 2015. május 10., 12:41 (CEST)
thread_title:  Függő területek
Vita:Erdélyi napló-, emlékirat- és történetírók listája

message: Szerintem ez így mintaszerűen jó. Ha az átirányítássá alakítandó cikkek közül valamelyiknek az alanya mégiscsak önállóan nevezetesnek bizonyul később, akkor azt bármikor visszaalakíthatjuk önálló cikké. Címjavaslatom: Erdélyi napló-, emlékirat- és történetírók (a „krónikások” ehhez már nem ad újat, ezért azt kihagyni javaslom). Szép munka, köszönet Hkoalának. --Malatinszky vita 2013. december 26., 23:36 (CET)
Nem kellene "listája" is a cím végére? --Hkoala  2013. december 27., 08:50 (CET)
replies: text: De, igen. --Malatinszky vita 2013. december 27., 15:36 (CET)
thread_title:  Vélemények, címjavaslatok
Vita:Greenwichi Királyi Obszervatórium

message: Nem akarom több lépésben átnevezni, úgyhogy inkább egyben kéne eldönteni.
* A Greenwich biztosan nem jó, ez magyarul greenwichi. A tévedés oka, hogy angolul a főnevekből képzett "-i képzős" melléknév alakja megegyezik a főnévével, de attól még melléknévvel fordítjuk.
* Javaslom inkább a csillagvizsgálót, mivel az magyarosabb, és így is terjedt el nálunk. Nem muszáj a fordításkor a hangzó alakhoz ragaszkodni. Az obszervatórium is jó, de a csillagvizsgáló szebb és magyarosabb, és egyértelműbb is, mivel az obszervatórium önmagában lehet meteorológiai is, a csillagvizsgáló pedig kifejezi a rendeltetést. Tehát greenwichi csillagvizsgáló.
* Már csak a pontos tulajdonnévi alak megállapítása a kérdés. Az enwiki szerint jelenleg Royal Observatory, Greenwich a neve. Akármi is a szórend, a greenwichi csillagvizsgáló (de az obszervatórium is) ebben a formában egy köznévi elnevezés, és emiatt kisbetűs, de ebben nem vagyok ezer százalékig biztos, így felvetném a kocsmafalon. 
Bináris ide Kelt: Wikipédia,  2013. december 27., 11:30 (CET)
Jó az így, ahogy van. Miért kell az embert hülyének nézni? Semmiféle tévedésről nincs szó. Megnézhetted volna a "A(z) „Csillagászati obszervatóriumok” kategóriába tartozó lapok"-at. Csak a magyar neveknél fordul elő -i végződés, a külföldieknél nem jellemző (egynél van). Akkor szerinted mindegyik rosszul van írva?
Példaként néhány: (ezeket a cikkeket nem én írtam)
* Arecibo Obszervatórium
* Gemini Observatory - ez eléggé angolul van, ezt tényleg át lehetne nevezni
* High Energy Astrophysical Observatory - ezt is
* Infrared Space Observatory - ezt is
* Keck Obszervatórium
* Lowell Csillagvizsgáló
* Palomar Obszervatórium
* Sudbury Neutrínó Obszervatórium
* Teylers csillagvizsgáló
* Yerkes Obszervatórium
...
Támogatni szoktam a magyarítást, de azért nem kell túlzásba esni és mindent átírni magyarra. Az -i képző a földrajzi neveknél jöhet szóba, de próbáld meg mondjuk a "Sudbury"-nél alkalmazni, hülyén fog hangzani a "Sudbury-i".
Az, hogy a "csillagvizsgáló" az magyar szó, rendben van, de az "obszervatórium" ugyanúgy használatban van, érthető, nem régies, nem külföldies, nem tudom mi bajod van vele. misibacsi*üzenet 2013. december 27., 18:28 (CET)
Senki nem nézett hülyének, tettem egy felvetést, és indokoltam. Leírtam, miért pártolom a csillagvizsgálót. Greenwich földrajzi név, innentől fogva nem releváns, ha leírod, hogy vannak nem földrajzi nevek is, és hozol ezekre egy csomó példát. Azzal érvelni egy földrajzi név esetén, hogy a véleményem csak földrajzi nevekre érvényes, pici öngól. Az y végűek után simán oda lehet tenni az -i képzőt.
Konstruktív válasz híján átteszem a kocsmafalra. Bináris ide Kelt: Wikipédia,  2013. december 27., 18:39 (CET)
Okafogyott. Bináris ide Kelt: Wikipédia,  2014. január 1., 18:17 (CET)
thread_title:  A cikk címe / a csillagvizsgáló neve
Vita:Süsü, a sárkány (meseregény)

message: Meg kellene állapodni abban, hogy a tulajdonnéven szereplők nagybetűs neve elé mikor kell határozott névelőt tenni és mikor nem, mert jelenleg összevissza van. Voxfax vita 2017. december 25., 12:24 (CET)
thread_title:  Tulajdonnév
Vita:František Laurinec

message: :Valaki arra sem veszi a fáradságot, hogy egy mondatot írjon az illető egyetemi tanulmányairól - tehát ez nem csonk! Attól, mert csinál egy infoboxot, attól az egész cikk még nem több az egyetlen értelmes mondatnál.
replies: text: Ne hagyjuk magunkat átverni az infoboxos semmitmondással!--Linkoman vita 2013. december 27., 12:21 (CET)

text: Ha szubcsonk, akkor sablont rá. --Mathias vita 2013. december 27., 17:29 (CET)
thread_title:  Ez szubcsonk!
Vita:Tóték (kisregény)

message: A napokban olvastam a könyvet, de ez a részlet nem rémlik belőle: "Miután letelt a két hét és az őrnagy elutazik, egy új postás ismételt értesítőt küld a halálesetről. Ezáltal a Tót család tagjainak téves elképzelése szerint az őrnagy a bolondját járatta velük." HG vita 2024. június 2., 15:57 (CEST)
thread_title:  Kérdés a cselekménnyel kapcsolatban
Wikipédia-vita:Kezdőlapra került szócikkek listája

message: Egy borzalommal kevesebb (#time parser fgv  hívásainak korlátja megkerülve).
2013 júliusától jöttek a hibajelzések, mert egy oldalon nem lehet 5000-nél többször meghívni ezt a parser függvényt.
Elvitt bár két teljes napomat, de találtam megoldást.
Ez az én kezdőlapom és nincs benne túl sok 
#time parser fgv  hívás. A megoldást a Lua táblák adják. Ezekbe tettem a hét kezdő felének első és utólsó napját, meg ugyanezt a második feléhez is.
Előbb csak generáltam egy-egy táblát minden egyes évhez. Ez nem vezetett eredményre: már az első év 44-ik hetében kaptam a meglepő hibaüzenetet: "Parancsfájl hiba: elfogyott a parancsfájlokhoz rendelt idő".
Nem adtam fel a küzdést: Programmal előállítottam a teljes táblát a 2010 - 2020 évekre (2010-et is beleértve). Közvetlenül a kész táblákat raktam be a Kkcl-sort kezelő programomba. Ez a sablon szolgáltatja a táblázatok sorait
Ez csaknem azonos Winston programjával, de a dátumok kezelését már nem a formázott dátumok lekérdezésével, hanem e kész táblák alapján végzi el.
Eredmény: sikerült elkerülni a 2013 évben júliustól fellépő problémát a #time parser fgv túl gyakori hívásával.
Megvárom az újévet. Kénytelen vagyok, mert Winston nem enged meg jövőbeli Kkcl sorokat és ezt én is átvettem. 
Ha az első héten én is ugyanúgy be tudom illeszteni az adott hétre vonatkozó adatokat - és miért ne tudnám -, akkor átnevezem majd az allapomat "Wikipédia:Kezdőlapra került szócikkek listája" címre.
--Pepo41 vita 2013. december 28., 12:11 (CET)

message: *
Még sok mindent kell állítani rajta, de a #time korlátot sikerült kiküszöbölni: . Lásd még Sablon:Kkcl-sor/regressziós tesztelés. --JulesWinnfield-hu vita 2013. december 31., 03:24 (CET)
Így utólag minden könnyűnek tűnik. --JulesWinnfield-hu vita 2014. január 2., 04:38 (CET)
thread_title:  Korlát kiküszöbölve
Vita:Molokai

message: alatt nem sikerült ellenőrizni a kipótolt szöveget:
"Az északi 40 km hosszú,több km magas partfal úgy alakult ki, hogy egy hatalmas földcsuszamlás lehántotta a sziget északi területét, a földet feltöredezte és 250 - 300 km-re elsodorta északi irányba az óceán mélyére. A kataklizmát bazi nagy szökőár (tsunami) kísérte."
 a spektrum tv egyik filmjében adták elő ezt a történetet.
csatoljak mellé spektrum tv-s hang- és képanyagot?
ha nincs elég szerkesztő aki ellenőrizhetné, miért nem fogadjátok el a külsős szerkesztő anyagát ?
--80.99.177.118 (vita) 2013. december 28., 14:18 (CET)
thread_title:  1 hónap 

message: "Molokaʻi is built from two distinct shield volcanoes known as East Molokaʻi and the much smaller West Molokaʻi. The highest point is Kamakou on East Molokaʻi, at 4,970 feet (1,510 m). East Molokaʻi volcano, like the Koʻolau Range on Oʻahu, is today only what remains standing of the southern half of the original mountain. The northern half suffered a catastrophic collapse about 1.5 million years ago and now lies as a debris field scattered northward across the Pacific Ocean bottom,[5] while what remains on the island are the highest sea cliffs in the world.[6] Views of these sea cliffs are presented in the movie Jurassic Park III. The south shore of Molokaʻi boasts the longest fringing reef in the U.S. and its holdings—nearly 25 miles (40 km) long.[7]"
replies: text: Nincs kinek tenni a szemére hányást. Mint közismeretes, a Wikipédiát nem fizetett szerkesztőségek csinálják, hanem önkéntesek csinálgatják. Akár te is. Vagy ma még, vagy soha nem lesz megoldva a problémád. Ez már csak ilyen. OsvátA Palackposta 2013. december 28., 14:24 (CET)
Én egyre ritkábban olvasom a wikipédiátokat, mert tényleg olyan mint amilyennek leírtad. (És a gyermekeimet is távol tartom tőle.)
":Nincs kinek tenni a szemére hányást." ez az amikor nincs felelőse valaminek, csak ott türemkedik a szemünk előtt, ellenőrizetlenül, elhanyagoltan.
--80.99.177.118 (vita) 2013. december 28., 14:42 (CET)

text: Nem foglalkozom ezzel a témával, ezért nem vagyok jártas benne, de más, ellenőrzést végző szerkesztő számára is megkönnyítené az ellenőrzési folyamatot, ha az információ forrását már akkor jelzi valamiképpen (film esetén a filmsorozat címe, epizód címe elengedhetetlen, de nem árt a sugárzás ideje és a hálózat vagy tévécsatorna neve sem). Az ön által beírt adatokat (40 km, 250–300 km) az én forrásomban nem találtam, ezért azokat nem szerepeltetem. A „bazi nagy” kifejezés pedig semmiképpen sem enciklopédiába való szóhasználat. --Sphenodon vita 2013. december 28., 15:56 (CET)
A Spektrum TV adatai olykor-olykor hanyagok. Slamposak, mint a filmesek általában, a magyarítókról már nem is beszélve. Megbízható forrásnak nem, csak népszerű tudományos szórakoztató iparnak lehet tekinteni. Annak viszont jó. OsvátA Palackposta 2013. december 28., 16:49 (CET)
thread_title:  Itt is van
Vita:Fogságom naplója

message: Az emléktábla a fellegvárban található, a várkút közelében. 
Kazinczy zárkája a 2. emeleten volt, a lépcsőtől számítva a negyedik. 2018-ban még nem lehetett látogatni a felújítás alatt álló épületszárnyat. A Kemecsei-Kováts könyv 189. oldalán látható egy külső felvétel a celláról.
-- Ulrich von Lichtenstein vita 2020. február 11., 20:01 (CET)
thread_title:  Munkács
Vita:Fogság

message: Néhány fejezet nem enciklopédikus. Már-már rajongói a hangnem pl.: „Spiró György tovább kalauzol bennünket regényének világában”. vagy „Jártak-e közfürdőbe Rómában a zsidó lakosok? Látogatták-e a cirkuszi játékokat? Nem tudjuk. Az biztos, hogy...”
replies: text: – Ogodej  vitalap 2022. május 22., 17:34 (CEST)
thread_title:  Lektorsablon indoklása
Modulvita:Kembox/Chembox Identifiers

message: Tesztelt lapok: 
* p-toluilsav (Chembox_new)
* Hexametapil (Chembox_new)
* Glükóz (Chembox_new, ATC-kód)
* Koffein (Chembox_új)
* Gemfibrozil (Drugbox)

message: Egy pár hibás lett, :Kategória:Parancsfájlhibát okozó lapok. --JulesWinnfield-hu vita 2015. április 20., 13:03 (CEST)
Javítottam. --JulesWinnfield-hu vita 2015. április 20., 16:31 (CEST)
thread_title:  Hibák
Vita:Hearthstone: Heroes of Warcraft

message: A játék, amelyről a lap szól, már körülbelül 2016 decembere óta csak Hearthstone névre hallgat, erről az angol nyelvű Hearthstone szócikk említést is tesz. JobbPasas vita 2023. január 16., 23:25 (CET)
thread_title:  A lap címének megváltoztatása
Vita:Petróleum

message: Rendkívüli módon érdekelne, hogy Szerző szerint mi a különbség a kerozin és a tisztított petróleum között. Szerény véleményem szerint a két kifejezés ma ugyanazt a fogalmat takarja, bár ez a cikkből nem derül ki... régen a kőolajat hívták petróleumnak
 http://mek.niif.hu/02200/02232/html/
thread_title:  A kőolaj lepárlása 

message: Hol használják fűtésre? Szerintem inkább a gázolajat (Diesel-olajat) használják fűtésre, petróleumot aligha. Repülőgép-hajtóművek között számos olyan van, ami nem kerozinnal működik:
Így írnám: ...egyes repülőgép-hajtóművek...
Üdvözlettel: --efendi vita 2013. december 29., 14:34 (CET)
thread_title:  Felhasználása
Vita:Levyntgard

message: Esszészerű rajongói oldal, reklám és önreklám, amely elsősorban a művész  világlátását  nem enciklopédikus eszközökkel ecseteli a kelleténél lényegesen hosszabban. Meseszerű elemekkel átszőtt, bombasztikusan elfogult („a kereskedelmi festészet taposómalmában tökélyre fejlesztette festői technikáját”).  Ogodej  vitalap 2013. december 29., 22:42 (CET)
thread_title: Kifogások a cikkel kapcsolatban
Vita:Kasprowy-csúcsi kötélpálya

message: A magyarok a szlovák lanovkát használják, de lengyelül kolejka, azaz kolej linowa. --Sepultura vita 2013. december 30., 19:27 (CET)
A lanovka szót mi is használjuk, a kolejkát viszont nem, szerintem ezért jó az előbbi. Dudva vita 2013. december 30., 19:41 (CET)
thread_title:  Lanovka, kolejka
Vita:Bélszín

message: Amiért kitettem a lektorsablont:
* A Wikipédia egy enciklopédia, nem pedig egy elkészítési útmutató. Azonban ez is benne lehet a szócikkben, de nem CSAK ez.
* Tulajdonképpen nem mond el semmit a bélszínről, csak azt hogy három sztárszakács hogyan süti, milyen közismert sütési módszerek léteznek és még elkülönít hozzá három változatot. Erre utal az általam kitett csonksablon is. 
Az meg már csak bónusz, hogy nincs forrás, de arra is tettem sablont. Menyus20000 vita 2013. december 30., 21:03 (CET)
Szerintem ezek a problémák konkrétan elhárultak (illetve megfelelő módon jelezve vannak más sablonokkal), úgyhogy a lektorsablont most leveszem. A cikk persze továbbra is bővítésre szorul. --Malatinszky vita 2014. január 1., 19:56 (CET)
*Bővítettem – Dencey vita 2017. január 20., 14:47 (CET)
thread_title:  Lektor okai 

message: Wikipédia:Törlésre javasolt lapok/Bélszín
--Malatinszky vita 2014. január 2., 05:51 (CET)
thread_title:  Törlési megbeszélés
Vita:Komor Vilmos-emlékplakett

message: Kedves Szerkesztőtárs!
Mivel még sosem tettem fel fotót, ezt szakértőkre bízom. Fotó a plakettről a Fidelión találhatóhttp://fidelio.hu/zenes_szinhaz/hirek/atadtak_a_komor_vilmosemlekplakettet
A díjazottak neve a ma.hu honplapon található 2004-ig:
http://www.ma.hu/tart/rcikk/f/0/88611/1
A többieket egyenként szedtem össze, de a 2008 és 2011. évi kitüntetetteket nem találtam meg. 
--Musicus2 vita 2013. december 31., 14:35 (CET)
thread_title:  Fotó feltöltése
Vita:Megrázott baba szindróma

message: Ezt a mondatot nem igazán tudom értelmezni: "...A bántalmazásnak általában rögtön vagy egyáltalán nem tapasztalható külsérelmi nyoma, ezért nem is lehet azonnal észrevenni, hogy valami "rossz" történt a gyermekkel...." --Szente vita 2014. november 28., 02:27 (CET)
thread_title:  Megfogalmazás
Vita:Szojuz–2.1v

message: *Köszönet a naprakész munkáért. 
*Az aktuális eseményt kitettem az évzáró/évnyitó Kezdőlapra.
*Folytatás e szócikk vitalapja mellett a Kezdőlap vitalapján.
Üdv: *feridiák vita 2014. január 1., 01:03 (CET)
thread_title:  Köszönet és Kezdőlap és tovább
Vita:Korjo

message: Ez a kifejezés nekem nagyon erőltetettnek, angolból fordítottnak tűnik. Az általános magyar megfelelője szerintem: konfuciánus.--Csesznekgirl vita 2014. február 5., 22:37 (CET)
replies: text: WP:SZB.  Xiaolong   Üzenő  2014. február 5., 23:48 (CET)
thread_title:  Konfucianista?
Vita:Ludas Matyi (film, 1949)

message: Itt ugyanaz a helyzet, mint A tanu c. filmnél, vagyis hogy az u rövid a film első kockáin olvasható címben. A különbség csak annyi, hogy itt még meg is felel a mai helyesírásnak. Miért írjuk éppen mi Lúdasnak? Ha Fazekasra hivatkoznánk, akkor pl. Hymnust kellene írnunk Himnusz helyett is... Voxfax vita 2014. január 1., 13:41 (CET)
thread_title:  Megint tanu?
Vita:1998-as Fiatal Zenészek Eurovíziója

message: A megadott forrásokból nem derül ki, hogy ez a magyartalan név lenne az esemény hivatalos neve. Az Eurovízió egy nemzetközi szervezet. Mostanában ugyan sokat halljuk a köztévében is azt az igénytelen szóhasználatot, hogy az Eurovíziós Dalfesztivált csak per "Eurovízió" emlegetik, de ez nyilván nem felel meg az enciklopédikusság követelményeinek. Ha nincs hivatalos magyar neve az eseménynek, akkor kell neki találni egy ennél értelmesebbet. Véletlenül nem a Junior Eurovíziós Dalfesztiválról van szó? Bináris ide Kelt: Wikipédia,  2014. január 1., 23:30 (CET)
thread_title: Untitled
Vita:Chor Voli

message: Ha valakinek van ezzel a kártyajátékkal kapcsolatos írásos leírása, az megszüntethetné azt a két bizonytalanságot, amelyet a táblázat megjegyzés rovatában "A cikk alapjául szolgáló forrás alapján..." kezdettel írtam. Sajnos az interneten azt az egyetlen forrást találtam, amelyet meg is jelöltem, pedig magam is ismerem ezt a kártyajátékot.--Bajnoczki vita 2014. január 2., 00:54 (CET)
thread_title: Források és bizonytalanság
Vita:Háromosztatú ideg

message: Az imént irányítottam át ide a Nervus trigeminus szócikket. Nem lenne szerencsésebb egységesen a latin vagy a magyar nevek használata az anatómia témájú szócikkek esetén? Vagy erre már van bármiféle irányelv? --Bajnoczki vita 2014. január 2., 13:25 (CET)
thread_title: Latin vagy magyar név?
Vita:Minden idők 100 legjobb krimije

message: Ezt ki rakta össze? 
A Navarone ágyúi pl. nem krimi. Dudva vita 2014. január 3., 16:49 (CET)
Ott van a bevezetőben: a nagy-britanniai krimiíró társaság (Crime Writers' Association). --Hkoala  2014. január 3., 21:58 (CET)
replies: text: Navarone ágyúi

text: I think I agree with you.

text: I do not understand why Navarone ágyúi is on the list.

text: It is a World War II novel.

text: But some of Maclean's other books are crime books.

text: Maybe they thought of Maclean as a crime author.

text: In Toronto, Varlaam vita 2014. január 4., 07:16 (CET)
Köszönöm a segítséget Hkoala kartárs! :) A bevezetőt én írtam, jóval a kérdés után. Dudva vita 2014. január 4., 10:16 (CET)
 --Hkoala  2014. január 4., 10:37 (CET)
A kutya ott van elásva, hogy a crime novel nem automatikusan krimi, csak bűnügyi regény. Javaslom az átnevezést. Illetve a számot is lehetne betűvel írni, úgy elegánsabb. – Matthew (vitalap)  2014. január 12., 23:32 (CET)
Igaz, hogy az egész szócikk tokkal-vonóval felesleges (valaki valahol az angolszász piacra alapozva összeállított valamilyen listát valamilyen saját szempont alapján, na és?), de ezekben a részletkérdésekben igazad van. Bináris ide Kelt: Wikipédia,  2014. január 12., 23:36 (CET)
thread_title: ?

message: I believe this writer (Krimirajongók, 2013) is saying that none of her books are available in Hungarian:
 "Már az első helyen ott van egy bizonyos Josephine Tey (akitől semmi nincs magyarul)."
Varlaam vita 2014. január 14., 19:29 (CET)
replies: text: Yes, it actually states that nothing was available from her in Hungarian. – Matthew (vitalap)  2014. január 15., 08:51 (CET)
thread_title:  Josephine Tey 

message: (I do not understand the new way to edit huwiki.)
Reginald Hill has 2 books listed here. The book titles are misspelled.
The correct titles are:
replies: text: (UK) Under World

text: (US) Underworld
and

text: Deadheads
Thank you, Varlaam vita 2019. október 1., 20:16 (CEST)
thread_title:  Reginald Hill
Vita:Kukutyin

message: Na, még van egy Kukutyin (Kukutin) helyiség a világ másik végén, a Kiribati szigetcsoporton, a Csendes óceán közepén.
replies: text: *helység. Helyiség az pl. a szoba. Alfa-ketosav vita 2019. augusztus 25., 17:06 (CEST)

message: Az szól ugyanis Cucuteniről. Alfa-ketosav vita 2019. augusztus 25., 17:05 (CEST)
thread_title:  A képet a képaláírással nem kell a 2. szakaszhoz helyezni?
Vita:András István

message: Lásd itt: Wikipédia:Törlésre javasolt lapok/András István – Regasterios vita 2014. január 4., 19:23 (CET)
thread_title:  Törlési megbeszélés eredménye: megmaradt (2007. november) 

message: Lásd itt: Wikipédia:Törlésre javasolt lapok/András István (második jelölés) – Regasterios vita 2014. január 4., 19:23 (CET)
thread_title:  Törlési megbeszélés eredménye: törölve (2014. január)
Vita:Molnár (foglalkozás)

message: *A GMO-val kapcsolatos mondatokat törölni kell, mert manipulatívok, és semmi közük a szócikk eredeti tartalmához.
A problémás rész: "Az egész emberiség jövőjét viszont nagyban befolyásolja majd az, hogy képesek leszünk-e a génmanipulált magféleségek fogyasztásának következményeit reálisan felmérni, illetve az ezzel kapcsolatos negatív hatásokat elhárítani. Ez egy olyan verseny, ahol a túlélés a tét, de nem mindegy hogy milyen áron. A malmi szakembereknek egyre inkább ennek a sokszínű versenynek kell megfelelniük..."
(Anon aláíratlan megjegyzése 2014-ből)
thread_title: A szakma jövője

message: A cikk címe alapján a foglalkozásról szól és nem a malomipar történetéről.--Linkoman vita 2017. szeptember 13., 10:11 (CEST)
thread_title:  Lektorálandó, mert...
Vita:Nagy Magyarország

message: Az alábbi források:
* Pindroch Tamás: Konzervatív világlátás. Magyar Hírlap, 2009. november 27.
* Ágoston Balázs: Tényszerű, profi, magyar. Magyar Demokrata, 2010. január 21.
* Ugró Miklós: Nosztalgiák nélküli ország. Magyar Nemzet, 2010. január 27.
* Sinkovics Ferenc: Amikor megjöttek a román hódítók… Magyar Hírlap, 2012. november 4.
* Lukács Csaba: Egy másik múlt. Magyar Nemzet, 2012. december 8.
Egészen pontosan mit támasztanak alá? Jó lenne ref és /ref használatával odamutatni. --Bajnoczki vita 2014. január 7., 00:37 (CET)
thread_title:  Források